Diari Oficial de la Generalitat Valenciana


Sumari del DOGV 8742, del 18-02-2020 (2020/1527)

Informació pública relativa a la proposta de cessió d'ús de l'annex sud del Palau de les Arts Reina Sofía per a desenvolupar un projecte acadèmic, artístic i cultural
----------------------------------------------------------------------------------------------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1527


Organisme emissor
:   Ciutat de les Arts i de les Ciències, SAU

Tipus de document
:   Anunci

Informació pública relativa a la proposta de cessió d'ús de l'annex sud del Palau de les Arts Reina Sofía per a desenvolupar un projecte acadèmic, artístic i cultural [2020/1527]  
La mercantil pública Ciudad de las Artes y de las Ciencias, SAU (CACSA), CIF U79449036, domiciliada en avinguda del Professor López Piñero (Historiador de la Medicina), núm. 7, 46888 València, telèfon 710 768 935, fax 487 594 648, informa:  
Que per l'entitat, sense ànim de lucre, Fundación Berklee College of Music (VALENCIA CAMPUS), s'ha formulat una proposta a CACSA per a desenvolupar un projecte acadèmic i cultural a l'Annex Sud del Palau de les Arts Reina Sofía, per al qual sol·liciten la cessió d'ús, a títol onerós, del citat immoble per un termini mínim de 25 anys prorrogable.  
  
La dita proposta comporta la constitució d'un dret de cessió d'ús del citat immoble en ordre a desenvolupar, principalment, un projecte pedagògic basat en l'excel·lència dirigit a la impartició d'estudis superiors d'interpretació musical per a l'obtenció de titulacions amb ple reconeixement acadèmic (Campus València); tot allò amb l'objecte de potenciar la carrera professional dels alumnes de major talent, per a la qual cosa s'inclou, com a aspecte rellevant, un ampli programa de beques, així com una inversió al seu càrrec per a l'adaptació de part de l'immoble.  
De la mateixa forma, el projecte presentat està enfocat a la celebració de concerts i a la difusió cultural en col·laboració amb les més importants institucions culturals de la Comunitat Valenciana.  
És voluntat de CACSA destinar l'Annex Sud del Palau de les Arts ?Reina Sofía- a la difusió artística i cultural a través d'un projecte pedagògic vinculat a la música, el qual aporte prestigi i un ampli reconeixement, buscant amb això que el conjunt de la Ciutat de les Arts i les Ciències continue sent un referent, no sols turístic, sinó també acadèmic i cultural de primer ordre. I al respecte, la proposta que ha presentat la prestigiosa Fundación Berklee College of Music encaixa en el plantejament exposat, en tant que aglutina una indubtable garantia de qualitat i prestigi, a més d'una rellevant projecció internacional.  
  
Amb la finalitat de complir amb els tràmits preceptius respecte a la constitució del dret de cessió d'ús anteriorment descrit, s'atorga un termini de 20 dies a comptar des de la data de publicació del present anunci perquè qualsevol entitat sense ànim de lucre, les finalitats de la qual siguen declarades d'interès general i els seus objectes socials incloguen el desenvolupament d'activitats acadèmiques de formació superior lligades a l'educació musical, manifeste expressament la seua voluntat d'accedir en concurrència competitiva al citat dret amb la vocació principal de desenvolupar un projecte pedagògic i cultural en els termes descrits.  
En el sentit exposat, només es tindran en compte oferiments d'entitats l'objecte social de les quals incloga preferentment el desenvolupament d'activitats acadèmiques de formació superior lligades a l'educació musical, amb explícita vocació internacional, i amb clara disposició a assumir els compromisos econòmics que, en el seu cas, siguen oferits en l'apartat econòmic-financer de la proposta que es presente.  
A tal efecte, ha de quedar clar, d'una banda, que la inversió en l'immoble i en els continguts serà exclusivament a càrrec de l'entitat cessionària, i, d'un altra banda, que en una hipotètica futura licitació tant el projecte acadèmic com el prestigi de la institució es ponderaran com a aspectes essencials a tindre en compte en la valoració de les propostes.  
  
Les propostes s'hauran de dirigir al director general de CACSA en el domicili fixat a l'encapçalament del present escrit o, en el seu cas, a la següent direcció de correu electrònic: mdbcwtfkfuzakrwd@hfu.uw .  
  
València, 17 de febrer de 2020.- El director general de Ciudad de las Artes y de las Ciencias, SAU: Enrique Vidal Pérez.